**Daňová sústava SR**

**Daň** – je povinná, zákonom určená platba do štátneho alebo miestneho rozpočtu. Platí sa v určitej výške a v určitom termíne.

**Klasifikácia daní :**

a) Podľa príjemcu:

- štátne dane – sú príjmom ŠR (napr. DPH)  
- miestne dane – sú príjmom miestnych rozpočtov (napr. daň za psa)

- podielové dane – sú príjmom ŠR, ale určitý podiel z nich plynie aj do miestnych rozpočtov (napr. daň z motorových vozidiel)

b) Podľa predmetu (objektu) zdanenia (t. j. z čoho sa daň platí):

- dane z príjmov – platia sa z príjmov FO alebo PO

- majetkové dane – platia sa z majetku, napr. z nehnuteľností

- dane zo spotreby – platia sa zo spotreby tovarov

c) Podľa subjektu (t. j. kto daň platí):

- dane FO

- dane PO

d) Podľa dopadu na subjekty dane (t. j. aký majú dopad na FO al. PO)

- priame dane – tieto dane platia subjekty za seba zo svojho príjmu alebo majetku a odvádzajú ich priamo

- nepriame dane – tieto dane platia subjekty v cene výrobkov alebo služieb, ale odvádzajú ich prostredníctvom inej osoby (napr. výrobcov, obchodníkov) t. j. nepriamo

e) Podľa pravidelnosti platenia (t. j. podľa toho, ako často sa dane platia):

- pravidelné dane – platia sa v pravidel. termínoch, napr. ročne

- nepravidelné dane – platia sa nepravidelne, t. j. vtedy, ak vznikne dôvod zdanenia, napr. mimoriadny príjem (výhra v lotérii)

f) podľa zohľadňovania pomerov subjektu dane (t. j. ako prihliadajú na subjektívne pomery osoby, ktoré daň zaťaží):

- osobné dane – sú adresné a prihliadajú na pomery daňovníka (napr. daň z príjmov FO zohľadňuje počet vyživovaných detí daňovníka)

- reálne dane – neprihliadajú na pomery daňovníka. Ide o tzv. dane z vecí, napr. daň z pozemkov

**Daňová sústava SR** - je súhrn daní, ktoré možno vyberať na území určitého štátu v príslušnom zdaňovacom období.

Daňovú sústavu SR v súčasnosti tvoria tieto dane :

|  |  |
| --- | --- |
| **Dane z príjmov** | Daň z príjmov FO |
| Daň z príjmov PO  ***Od 01. 01. 2011 sa zaviedla daň z emisných kvót*** |
| **Miestne dane** | Daň z nehnuteľností |
| Daň za psa |
| Daň za užívanie verejného priestranstva |
| Daň za ubytovanie |
| Daň za predajné automaty |
| Daň za nevýherné hracie prístroje |
| Daň za vjazd a zotrvanie motor. vozidla v historickej časti mesta |
| Daň za jadrové zariadenie |
| Daň z motorových vozidiel |
| **Dane zo spotreby** | Daň z pridanej hodnoty |
| Spotrebná daň z vína |
| Spotrebná daň z piva |
| Spotrebná daň z liehu |
| Spotrebná daň z tabakových výrobkov |
| Spotrebná daň z minerálneho oleja |
| Spotrebná daň z elektriny, uhlia a zem. plynu |

**Daňové zásady :**

1. Zásada spravodlivosti a proporcionality – táto zásada je zabezpečená napr. rovnakou percentuálnou sadzbou (napr. pri dani z príjmov FO a PO je sadzba dane 19% bez ohľadu na to, z akej sumy príjmu sa daň odvádza).

2. Zásada neutrálnosti – znamená, že dane by mali platiť všeobecne pre všetkých, bez množstva výnimiek a oslobodení.

3. Zásada vylúčenia duplicity zdanenia – príjem, dôchodok alebo majetok má byť zdaňovaný len raz, a to v momente, kedy dochádza k jeho tvorbe, spotrebe a pod.

4. Zásada jednoznačnosti a jednoduchosti – každý kto platí dane by mal byť informovaný, z čoho a v akej výške ich má platiť. Spôsob výpočtu a výberu daní by mal byť jednoduchý.

5. Zásada účinnosti – dane by mali viesť osobu, kt. platí daň k tomu, aby ich zaplatila a nemali by ju motivovať k daň. únikom.

**Základné daňové náležitosti :**

a)SUBJEKT DANE – subjektom dane sú FO a PO

Rozlišujeme tieto osoby:

*Daňovník* – je ten, koho daň v skutočnosti zaťažuje, napr. FO platí daň z bytu, kt. vlastní.

*Platiteľ* – je ten, kto je zodpovedný za výpočet dane a jej odvedenie správcovi dane. Napr. platiteľom DPH je obchod. organizácia, kt. predáva tovar, pričom daň zaťažuje kupujúceho, kt. ju zaplatí v cene tovaru. Kupujúci je daňovníkom.

*Daňový dlžník* – FO al. PO, ktorej vznikla povinnosť platiť daň

b)PREDMET (OBJEKT) DANE – je to, z čoho sa daň platí. Napr. mzda zamestnanca, zisk podniku, predaj tovaru, príjem z prenájmu, nehnuteľnosť (pozemok, stavba, byt)

c)ZÁKLAD DANE – je kvantitatívne vyjadrenie predmetu dane. Môže sa vyjadriť hodnotovo (v domácej mene) alebo v naturál. jednotkách (napr. v hl, ks)

d)SADZBA DANE – je nástroj, pomocou kt. sa z daňového základu vypočíta výška dane. Sadzba dane môže byť určená :

- *pevnou sumou* za mernú jednotku (*pevná daňová sadzba)* – používa sa napr. pri spotrebnej dani z vína, pri dani z pozemkov a i.

- *percentuálne (pohyblivá daňová sadzba)*- sadzba je vyjadrená percentom z daň. základu, napr. 19% pri dani z príjmov

- *kombinovane* – sadzba dane má špecifickú časť, kt. je uvedená pevnou sumou a percentuálnu časť, kt. je vyjadrená percentuálne, napr. pri cigaretách.

**DAŇ Z PRÍJMOV**

**Daň z príjmov FO:**

Subjekt dane – vystupujú tu dve skupiny: daňovník a platiteľ dane

*Daňovník –* sú FO, kt. majú príjmy podliehajúce dani.

Rozlišujeme dva typy daňovníkov:

*Daňovníci s neobmedzenou daňovou povinnosťou* – sú to FO, kt. majú na území SR trvalý pobyt al. sa tu obvykle zdržiavajú. Zdaňujú celosvetové príjmy (t. j. tuzemské príjmy + zahraničné príjmy). Pri zdanení zahraničných príjmov sa zohľadňujú medzinárodné zmluvy o zamedzení dvojitého zdanenia. To zn., že zo zahraničných príjmov, kt. už boli v zahraničí zdanené, sa v SR daň neplatí.

*Daňovníci s obmedzenou daňovou povinnosťou* – sú to FO, kt. nemajú na území SR trvalý pobyt a ani sa tu obvykle nezdržiavajú. Odvádzajú štátu daň len z príjmov, kt. dosiahli na území SR.

*Platiteľom* sú osoby, kt. zrážajú daňovníkom daň z príjmov a dovádzajú ju za neho správcovi dane. Sú to napr. zamestnávatelia, kt. odvádzajú preddavky dane z miezd svojich zamestnancov. FO - podnikatelia sú zároveň daňovníkom aj platiteľom.

Predmet dane – sú príjmy FO z viacerých činností, kt. sú rozdelené do štyroch skupín:

*1. Príjmy zo závislej činnosti* – patria sem mzdy(napr. robotníkov), platy(zamestnancov v rozpočtových a príspevkových organizáciách), funkčné platy(napr. poslancov, starostov)

*2. Príjmy z podnikania, z inej samostatnej zárobkovej činnosti a z prenájmu* – napr. príjmy z poľnohospodár. výroby, zo živnosti, z duševného vlastníctva, z predaja podniku a i.

*3. Príjmy z kapitálového majetku* – sú príjmy na zákl. kapitálovej účasti na podnikaní, ukladania peňazí v bankách al. poisťovniach (napr. výnosy z CP, úroky a i.)

*4. Ostatné príjmy* – patria sem príjmy, kt. nemôžeme zaradiť do predchádzajúcich skupín (napr. príjmy z príležitostných činností, výhry v lotériách a i.)

Príjmy oslobodené od dane – niektoré príjmy sú od dane z príjmov FO oslobodené, napr. dávky a podpory sociál. poistenia, štipendiá a i.

Základ dane – v daň. zákone sú vymedzené 2 druhy ZD :

**a) Čiastkový základ dane (ČZD)** – vypočíta sa za každý druh príjmu osobitne :

ČZD príjmov zo závislej činnosti,

ČZD príjmov z podnikania, z inej samostatnej zárobkovej činnosti a z prenájmu,

ČZD príjmov z kapitálového majetku,

ČZD z ostatných príjmov.

ZD vypočítame ako súčet jednotlivých čiastkových ZD.

ZD = ČZD1 + ČZD2 + ČZD3 + ČZD4

**b) Samostatný základ dane (SZD)** – je ZD, kt. sa zdaňuje vopred, tzv. zrážkovým spôsobom a do daňového základu nevchádza (napr. prijaté úroky v banke sú príjmov FO, ale zdaňuje ich banka vopred zrážkou)

Úprava ZD:

- ZD sa upravuje:

a) *o nezdaniteľnú časť ZD na daňovníka* – tento odpočet si uplatňuje každý, kto má zdaniteľné príjmy. Pri príjmoch zo závislej činnosti sa uplatňuje za mesiac 1/12 zo sumy, kt. zodpovedá 19,2-násobku sumy životného minima, platného k 1. januáru prísluš. zdaň. obdobia. Podnikatelia si uplatňujú v daň. priznaní odpočet v celoročnej výške t. j. 19,2- násobku životného minima.

Od 01. 01. 2011 – ročné nezdaniteľ. Minimum je vo výške 3 559,30€ a život. minimum je 185,38€

19,2 x 185,38 = 3 559,30 : 12 = 296,60€ (oslobodenie od dane)

b) *o nezdaniteľnú časť ZD na manžela/manželku (napr. ak manželka nemá vlastný príjem)*

**(Od 01. 01. 2011 sa predchádzajúce nezdaniteľné časti môžu odpočítať len od ČZD zo závislej činnosti a od ČZD dosiahnutého z podnikania a z inej samostatnej zárobkovej činnosti, t. j. môžu sa odpočítať len od aktívnych príjmov. Ostatné nezdaniteľné časti sa zrušili.)**

*c) o výdavky vynaložené na dosiahnutie, zabezpečenie a udržanie príjmov* – pri príjmoch z pod., z i. samostat. zárob. činnosti, z prenájmu, z kapitálového majetku a z ostat. príjmov.

**Výdavky na daňové účely (daňové výdavky**)

Pri vykonávaní jednotlivých činností vznikajú FO rôzne výdavky.

Výdavky na daň. účely môžeme vykazovať dvojako:

***ako preukázateľne vynaložené výdavky*** – t. j. na základe riadne vedeného účtovníctva

***ako paušálne výdavky*** – t. j. percentuálnym odpočtom z príjmov v určitej výške, 40% z úhrnu príjmov

Sadzba dane – sadzba dane z príjmov FO je 19%

Daňový bonus– predstavuje daňovú úľavu; poskytuje sa daňovníkom na vyživované deti prostredníctvom zamestnávateľa pri výpočte mzdy, alebo pri podaní daň. priznania.

- výšku daň. bonusu stanovuje zákon a odpočíta sa z vypočítanej dane daňovníkom, kt. spĺňajú zákonom stanovené podmienky; môže si ho uplatniť len 1 daňovník (1 z rodičov)

Platenie dane – rozlišujeme tieto spôsoby platenia (výberu) dane:

**preddavkovo** (mesačne) - zamestnávateľ vypočíta zamestnancovi daň z príjmu zo závislej činnosti a odvedie daň ako preddavok správcovi dane. Po skončení kalendár. roka vykoná zamestnávateľ zamestnancovi ročné zúčtovanie preddavkov na daň (len vtedy, ak o to zamestnanec požiada a podpíše písomné vyhlásenie, že nepoberal iné zdaniteľné príjmy, dôchodky a pod.)

**Pri vykonávaní roč. zúčtovania môže vzniknúť daňovníkovi:**

a)preplatok na dani, ak bol preddavok vyšší ako daň. povinnosť;

b)nedoplatok na dani, ak bol preddavok nižší ako daň. povinnosť,

**zrážkovým spôsobom** – napr. zamestnávateľ vypočíta daň z príjmu (napr. pri práci na zákl. dohody o vykonaní prace, dohody o brigádnickej práci študenta a i.), daň zrazí zrážkou z tohto príjmu a odvedie správcovi dane;

**daňovým priznaním** – napr. FO – podnikateľ podáva DP zo všetkých zdaniteľných príjmov v príslušnom zdaň. období a odvedie daň správcovi dane.

**Daň z príjmov PO:**

Subjekt dane – daňovníkmi dane z príjmov PO sú tieto typy právnických osôb :

|  |  |  |
| --- | --- | --- |
| Daňovníci | Sídlo | Zdaňujú príjmy |
| PO s neobmedzenou daň. povinnosťou | na území SR | zo zdrojov na území SR a zahraničné príjmy |
| PO s obmedzenou daň. povinnosťou | v zahraničí | zo zdrojov na území SR |

Predmet dane – pri vymedzení predmetu dane rozlišujeme:

* subjekty zapísané v obchodnom registri (sú založené na podnikanie) – predmetom dane sú príjmy a výnosy zo všetkých ich činností;
* subjekty nezapísané v OR (nie sú založené na podnikanie a podnikateľ. činnosť vykonávajú popri hlavnej činnosti). Ide o tzv. *neziskový sektor* (napr. nadácie, obce zdravotné poisťovne, politické strany a i.). Pred. dane sú príjmy z činností, ktorými dosahujú alebo môžu dosiahnuť zisk.

Základ dane - vypočítame :

|  |  |
| --- | --- |
| **Spôsob výpočtu ZD** | |
| PO, kt. vedú podvojné účtovníctvo | ako rozdiel výnosov a nákladov. |
| PO, kt. vedu jednoduché účtovníctvo | ako rozdiel príjmov a výdavkov. |

ZD predstavuje VH právnickej osoby. Upravuje sa o položky, kt. sa nezahŕňajú do ZD (odpočítateľné položky), a o položky, kt. zvyšujú ZD (pripočítateľné položky).

Sadzba dane z príjmov PO – je 19%

Platenie dane – daň. priznanie k dani z príjmov PO sa podáva do 3 mesiacov po uplynutí zdaň. obdobia. Týmto obdobím je spravidla kalendár. rok, môže ním byť aj hospodársky rok.

**MIESTNE DANE**

**Miestne dane a poplatky** - sú jedným zo zdrojov príjmov miestnej samosprávy a spravuje ich mestský alebo obecný úrad.

- upravuje zákon o miestnych daniach a miestnom poplatku za komunálne odpady a drobné stavebné odpady.

**Miestnymi daňami, kt. môže ukladať mesto al. obec sú:**

- daň z nehnuteľností,

- daň za psa,

- daň za užívanie verejného priestranstva,

- daň za ubytovanie,

- daň za predajné automaty,

- daň za nevýherné hracie prístroje,

- daň za vjazd a zotrvanie motor. vozidla v histor. časti mesta,

- daň za jadrové zariadenie.

**Miestnou daňou, kt. ukladá vyšší územný celok (VÚC), je:**

- daň z motorových vozidiel.

Daň z nehnuteľností

- je priama majetková daň. Skladá z týchto daní: daň z pozemkov, daň zo stavieb, daň z bytov a nebytových priestorov v bytovom dome.

Pri týchto daniach sa stretávame s **osobami:**

Vlastník – je osoba, kt. je zapísaná v katastri nehnuteľností.

Správca – je osoba, kt. spravuje nehnuteľnosť, kt. je vo vlastníctve štátu, VÚC al. obce.

Nájomca – je osoba, kt. je zapísaná ako nájomca v katastri nehnuteľností a nájomný vzťah trvá najmenej 5 rokov.

|  |  |  |  |
| --- | --- | --- | --- |
| Základ. daňové pojmy | Daň z pozemkov | Daň zo stavieb | Daň z bytov a nebyt. priestor. v byt. dome |
| Subjekt dane | Vlastník, správca, nájomca, užívateľ | Vlastník, správca, užívateľ | Vlastník, správca |
| Predmet dane | Rôzne druhy pozemkov rozdelené do skupín, napr. stavebné pozemky, záhrady, vinice a i. | Stavby s minimálne 1 nadzemným al. podzemným podlažím, spojené so zemou pev. základom, napr. rodinné domy, hotely | Byty a nebytové priestory v bytovom dome |
| Predmetom dane nie sú | Napr. zastavané plochy, železnič. dráhy a i. | Napr. vodovody, kanalizácie a i. | Napr. bytový dom, kt. nie je v súkromnom vlastníctve |
| Oslobodené od dane sú | Napr. pozemky vo vlastníctve obce, cintoríny, národné parky a i. | Napr. stavby vo vlastníctve obce múzeá, divadlá, kiná a i. | Napr. byty vo vlastníctve obce, byty vo vlastníctve občanov zdravotne ťažko postihnutých a i. |
| Základ dane | Hodnota pozemku vyjadrená v € | Zastavaná plocha stavby v m2 | Zákl. sadzba je uvedená v € zákone za m2 |
| Sadzba dane | základ. sadzba je 0,25% zo ZD | Zákl. sadzba je uvedená v € v zákone za m2 | Zákl. sadzba je uvedená v€ v zák. za m2 |
| Výpočet dane | ZD x sadzba dane určená obcou | ZD x sadzba dane určená obcou | ZD x sadzba dane určená obcou |
| Správca dane | Obec al. mesto, na území kt. sa nehnuteľnosť nachádza | | |

**Spoločné ustanovenia**

Vznik a zánik daň. povinnosti – na vznik a zánik daň. povinnosti je rozhodujúci stav k 1. januáru zdaň. obdobia. Subjekt dane je povinný oznámiť správcovi dane skutočnosti o vzniku al. zániku daň. povinnosti do 30 dní odo dňa, keď tieto skutočnosti nastali. Daňovník je povinný podať daň. priznanie k dani z nehnuteľností do 31. januára toho zdaň. obdobia, v kt. mu vznikla daň. povinnosť. V ďalších obdobiach podáva daň. priznanie len vtedy, ak nastali zmeny, kt. sú rozhodujúce pre platenie dane (napr. daňovník zväčšil plochu rodinného domu prístavbou). Daň z nehnuteľností stanoví správca dane každoročne do 15. mája podľa stavu k 1. januáru.

Daň z motorových vozidiel

Subjekt dane - daňovníkom dane z motor. vozidiel sú:

- FO

- PO kt. používajú motorové vozidlo na podnikanie

Predmet dane – je motorové a prípojné vozidlo:

a) **kategórie vozidiel M**(vozidlá, kt. majú najmenej 4 kolesá a používajú sa na dopravu osôb), **N**(vozidlá, kt. majú najmenej 4 kolesá a používajú sa na dopravu nákladov), a **O**(prípojné vozidlá vrátane návesov).

b) kt. sa používa v SR na podnikanie al. na činnosti, z kt. plynú príjmy, kt. sú predmetom dane z príjmov.

- nie sú napr. vozidlá používané na skúšobné jazdy a iné špeciálne vozidlá.

Oslobodenie od dane – oslobodené sú napr. vozidlá diplomatických misií a konzulárnych úradov, vozidlá používané VÚC.

VÚC môže oslobodiť od dane aj i. vozidlá, al. im daň znížiť, napr. vozidlá záchrannej zdravotnej služby, vozidlá pravidel. autobusovej dopravy a i.

Základ dane – pri ZD rozlišuje, či ide o:

*a) osobný automobil* – ZD je zdvihový objem motora(používa sa na porovnávanie veľkosti piestových motorov) vyjadrený v cm3

*b) úžitkové vozidlo a autobus* – ZD je celková hmotnosť vozidla vyjadrené v t a počet náprav.

Sadzba dane – určuje VÚC prostredníctvom všeobecne záväzného nariadenia.

Výpočet dane – daňovník zaradí vozidlo podľa ZD do príslušného daňového pásma.

**ročná sadzba dane**

**Daň = x počet dní, v kt. vozidlo podlieha dani**

**počet dní kal.roka**

Vznik a zánik daň. povinnosti – daň. povinnosť vzniká dňom začatia používania vozidla na podnikanie a zaniká posledným dňom mesiaca, v kt. sa vozidlo prestalo používať na podnikanie.

Daň. priznanie (DP) a platenie dane – daňovník, kt. vznikne daň. povinnosť počas zdaň. obdobia, je povinný podať DP a daň zaplatiť do 15 dní odo dňa vzniku daň. povinnosti. V ďalšom období podáva DP iba pri zmene skutočností, kt. sú rozhodujúce na vyrubenie dane.

Daň z pridanej hodnoty

- je **nepriama daň**, kt. odvádza platiteľ (napr. výrobca, dovozca, obchodný podnik, podnikateľ – živnostník a i.)

- má **spotrebný charakter**, t. j. postihuje každú spotrebu bez výnimky (krátkodobú aj dlhodobú, verejnú aj osobnú)

- je **všeobecná (univerzálna) daň**, t. j. je zahrnutá do cien všetkých výrobkov a služieb

- je **viacstupňová daň**, kt. sa odvádza na jednotlivých stupňoch transformačného (reprodukčného) procesu. Zdaňuje sa ňou iba tá časť, kt. výrobca al. obchodník pridá svojou činnosťou k pôvodnej hodnote výrobkov al. služieb, t. j. pridaná hodnota

- je **neutrálna daň**, t. j. nerozlišuje, či ide o súkromné al. verejné vlastníctvo, či ide o obchodný al. výrobný podnik, či ide o tuzemský nákup al. predaj, al. dovoz tovaru

- je **nesociálna daň**, viac zaťažuje daňovníkov s nižšími príjmami, lebo všetci musia platiť daň v rovnakej výške.

**Základné daňové pojmy pri DPH**

Predmetom DPH sú zdaniteľné obchody :

- uskutočňované v tuzemsku,

- uskutočňované medzi tuzemskom a členskými štátmi EÚ,

- uskutočňované medzi tuzemskom a tretími štátmi.

Zdaniteľný obchod je :

- dodanie tovaru (napr. dodávka mliečnych výrobkov od výrobcu do obchodu),

- dodanie služby (napr. oprava počítača, prenájom auta),

- nadobudnutie tovaru z iného členského štátu EÚ (napr. nákup tovaru v Českej republike, nákup nového dopravného prostriedku v Rakúsku),

- dovoz tovaru (napr. dovoz textilného tovaru z Číny).

Subjekt dane (zdaniteľná osoba) – je každá FO al. PO, kt. vykonáva nezávisle akúkoľvek ekonomickú činnosť, napr. dodáva tovar al. poskytuje služby a dosahuje za ne príjem. Nezávisle znamená, že činnosť sa neposkytuje na základe pracovnoprávneho vzťahu.

Registračná povinnosť- zdaniteľná osoba, kt. dosiahla za 12 po sebe idúcich predchádzajúcich kalendárnych mesiacoch obrat 49 790 €, je povinná podať daňovému úradu žiadosť o registráciu. Ide o **povinnú registráciu.** Ak sa zaregistruje osoba, kt. nedosiahla obrat 49 790 €, ide o **dobrovoľnú registráciu**, to znamená, že sa neviaže na dosiahnutie obratu. Môže o ňu požiadať aj osoba, kt. ešte neuskutočnila zdaniteľné obchody, ale je pre ňu dôležité, aby bola v budúcnosti platiteľom DPH, napr. vtedy, ak bude obchodovať s platiteľmi dane. Ak by nebola aj ona platiteľom, platitelia dane by si nemohli uplatniť odpočet dane a stratili by obchodovanie s ňou záujem.

Identifikačné číslo DPH – daňový úrad pridelí platiteľovi dane IČ pre DPH, kt. musí platiteľ uvádzať na všetkých daňových dokladoch (napr. na faktúre).

Zdaňovacie obdobie – od výšky za predchádzajúci kalendárny rok závisí, či bude zdaniteľná osoba platiť DPH mesačne al. štvrťročne.

Zdaniteľná osoba, kt. dosiahla obrat **vyšší** ako 331 939,19 € platí DPH mesačne.

Zdaniteľná osoba, kt. dosiahla obrat **nižší** ako 331 939,19 € platí DPH štvrťročne.

Základ dane – pri dodaní výrobku al. služby a pri nadobudnutí je:

a) cena, kt. neobsahuje daň, t. j. cena bez DPH,

b) cena, kt. obsahuje daň, t. j. cena s DPH,

c) colná hodnota (pri dovoze tovaru z tretích štátov).

Pri určení ZD rozlišujeme, o aké zdaniteľ. obchody ide:

Pri zd. obchodoch, kt. sa uskutočňujú v tuzemsku, je ZD dodanie za protihodnotu.

Pri zd. obchodoch, kt. sa uskutočňujú medzi tuzemskom a členskými štátmi EÚ, rozlišujeme **samozdanenie**.

Pri zd. obchodoch, kt. sa uskutočňujú medzi tuzemskom a tretími štátmi, t. j. dovoz tovaru zo štátov mimo EÚ nadobúdame tovar bez dane. DPH sa platí v štáte, v kt. sa vyberie aj clo.

Oslobodenie od dane – od dane sú oslobodené niektoré činnosti, kt. sú uvedené v zákone o DPH (napr. poštové, kultúrne, výchovné, vzdelávacie, finančné a i. služby, prenájom nehnuteľností a i.)

Výpočet dane – DPH sa odvádza z hodnoty, kt. platiteľ dane pridal k cene tovarov a služieb v určitej fáze ich výroby, al. predaja.

**Poznáme tieto metódy výpočtu DPH :**

1. nepriama (fakturačná metóda) – základom je cena, kt. neobsahuje DPH. DPH sa vypočíta ako percento zo ZD t. j. :

**DPH = cena bez DPH x sadzba dane (%)**

Tento spôsob výpočtu sa používa pri bezhotovostnom platobnom styku (napr. pri predaji na faktúru).

2. priama metóda – základom je cena, kt. obsahuje DPH. DPH vypočítame ako podiel násobku ceny s daňou a sadzby dane a súčtu 100 a sadzby dane.

**cena s DPH x sadzba dane**

**DPH =**

**100 + sadzba dane**

Tento spôsob výpočtu sa používa pri hotovostnom platobnom styku. Dokladom je zvyčajne výstup z registračnej pokladnice (tzv. pokladničný blok al. fiškálna účtenka).

Platiteľ dane osobitne sleduje a eviduje :

- daň za prijaté zdaniteľné plnenia,

- daň za uskutočnené zdaniteľné plnenia.

Ich vzájomných porovnaním vykazuje vlastnú daňovú povinnosť alebo nadmerný odpočet.

1. Daň za prijaté zdaniteľné plnenia (daň pri nákupe) – je daň, kt. zaplatí kupujúci predávajúcemu v cene výrobku al. služby. V daň. priznaní k DPH na súčet dane za prijaté zdaniteľné plnenia označuje ako daň celkom.
2. Daň za uskutočnené zdaniteľné plnenia (daň pri predaji) – je daň, kt. zahrnie predávajúci do predajnej ceny svojich výrobkov al. služieb a uplatní ju ako súčasť ceny za svoje uskutočnené zdaniteľné plnenia.

Odpočet dane – predstavuje daň zaúčtovanú a zaplatenú za prijaté zdaniteľné plnenia. Platiteľ dane má nárok na odpočet zaplatenej dane za prijaté zdaniteľné plnenia.

**Môžu nastať tieto situácie :**

1. ak je daň pri **predaji vyššia** ako daň pri nákupe – vzniká platiteľovi **vlastná daňová povinnosť** voči správcovi dane.

2. ak je daň pri **nákupe vyššia** ako daň pri predaji – vzniká platiteľovi **nadmerný odpočet**.

Sadzba dane – základná sadzba dane na tovary a služby je 20 % zo ZD. Na vybrané tovary uvedené v prílohe zákona o DPH sa uplatňuje znížená sadzba dane 10 % zo ZD (napr. lieky, knihy)

Správca dane – je príslušný daňový úrad v mieste bydliska FO al. sídla PO.

Daňové priznanie – platiteľ dane je povinný do 25 dní po skončení zdaňovacieho obdobia podať DP a v tej istej lehote zaplatiť vlastnú daňovú povinnosť.

**SPOTREBNÉ DANE**

* sú nepriamymi daňami, zaťažujú konečnú spotrebu a zaplatí ich spotrebiteľ v cene tovaru,
* nazývame ich selektívne dane, lebo sa vyberajú z vybraných druhov výrobkov,
* spolu s DPH prestavujú najvýznamnejší príjem štát. rozpočtu.

V SR sa uplatňujú spotrebné dane pri týchto druhoch výrobkov:

-víno

-pivo

-lieh

-tabakové výrobky

-minerálny olej

-energie- elektrina, uhlie, zemný plyn

Predmetom spotrebnej dane – sú výrobky vyrobené na daňovom území al. dodané na daňové územie z iného členského štátu EÚ al. dovezené na daňové územie z tretích štátov v týchto komoditách:

Víno – tiché víno, šumivé víno, medziprodukt

Pivo – pivo

Lieh – lieh

Tabakové výrobky – cigarety, cigary, cigarky, tabak

Minerálny olej – minerálna látka určená na pohon benzínových, naftových a iných motorov a i.

Energie – elektrina, uhlie, zemný plyn (pohonná látka), zemný plyn (palivo)

Platitelia spotrebnej dane – sú FO al. PO, kt. vyrábajú, nadobúdajú al. dovážajú predmet spotrebnej dane. Tieto osoby nazývame pojmom daňový dlžník.

Základ spotrebnej dane – je určený pre jednotlivé komodity takto:

|  |  |  |
| --- | --- | --- |
| Z vína | Z piva | Z liehu |
| Množstvo vína vyjadrené v hektolitroch | Množstvo piva vyjadrené v hektolitroch | Množstvo liehu vyjadrené v hl 100%-ného alkoholu |
| Z tabak. výrobkov | Z minerál. oleja | Z energií |
| Počet ks cigariet v spotrebiteľ. balení a cena cigariet uvedená na kontrol. známke, množstvo tabak. výrobkov v ks al. kilogramoch | Množstvo minerál. Oleja vyjadrené v l al. kg, množstvo v ňom obsiahnutej energie vyjadrenej v gigajouloch. | Elekrina v kWh, uhlie v tonách, zemný plyn v kWh, resp. v m3 |

Výpočet dane – spotrebné dane sa počítajú podľa vzorca :

**Daň = základ dane x sadzba dane**

Výnimkou je spotrebná daň z cigariet, kde sa počíta kombinovaná sadzba dane. V tomto prípade sa daň vypočíta podľa vzorca:

**Daň = špecifická časť dane + percentuálna časť sadzby dane**

**Špecifická časť dane = počet ks cigariet v spotrebiteľskom balení x špecifická časť kombinovanej sadzby dane**

Zdaňovacie obdobie – základné zd. obdobie je kalendárny mesiac

Správca dane – sú colné úrady

Problémová úloha :

Charakterizujte čo znamená samozdanenie pri nadobudnutí tovaru pri dani z pridanej hodnoty

**SAMOZDANENIE** - t. j. ak nadobudneme tovar z iného členského štátu od platiteľa DPH, dostaneme ho bez DPH, ale musíme odviesť DPH z tohto tovaru. Zároveň máme nárok na odpočet.